- దేశంలో విల్‌ఫుల్‌ డిఫాల్టరు బాకీ మొత్తం ఇది
- పీఎస్‌బీల నిరర్థక ఆస్తుల్లో వీరి వాటా 22 శాతం
న్యూఢిల్లీ: 'బాకీ సొమ్ము గురించి సమాచారం ఉండీ కావాలని బ్యాంకులకు రుణాలను చెల్లించని వారి (విల్‌ఫుల్‌ డిఫాల్టర్ల) వల్ల ప్రభుత్వ రంగ బ్యాంకుల (పీఎస్‌బీ) నిరర్థక ఆస్తులు పెరిగిపోతున్నాయి. గత మార్చి ముగింపు నాటికి దేశంలో మొత్తంగా ఇలాంటి వారు సుమారు 7,035 మంది ఉన్నట్లుగా గుర్తించారు. వీరు ప్రభుత్వ రంగ బ్యాంకులకు దాదాపు రూ.59,000 కోట్ల మేర సొమ్ము ఎగనామం పెట్టినట్లు గణాంకాలు చెబుతున్నాయి. పీఎస్‌బీ బ్యాంకుల మొత్తం నిరర్ధక ఆస్తులలో వీరు చెల్లించాల్సిన సొమ్ముల రుణం వాటా దాదాపు 22 శాతం వరకు ఉన్నట్లు సమాచారం. ఇలాంటి వారు ఎక్కువ మంది 'స్టేట్‌ బ్యాంక్‌ ఆఫ్‌ ఇండియా' (ఎస్‌బీఐ)దాని అనుబంధ బ్యాంకులు, 'సెంట్రల్‌ బ్యాంకు'ల నుంచే రుణాలను రుణాలను పొందినట్లు తేలింది. ఎస్‌బీఐ దాని అయిదు అనుబంధ బ్యాంకుల్లో కలిపి దాదాపు 1,628 మంది విల్‌ఫుల్‌ డిఫాల్టర్లను గుర్తించారు. వీరు బ్యాంకునకు బకాయిపడ్డ మొత్తం మార్చి ముగింపు నాటికి రూ.16,834 కోట్లుగా నమోదు అయింది. అత్యధికంగా విల్‌ఫుల్‌ డిఫాల్టర్లను కలిగిన రెండో బ్యాంకుగా సెంట్రల్‌ బ్యాంక్‌ నిలిచింది. ఈ బ్యాంకు నుంచి దాదాపు 722 విల్‌ఫుల్‌ డిఫాల్టర్లు రూ.4,428 కోట్ల మేర రుణాలు తీసుకొని తిరిగి చెల్లించడం లేదు. 643 మంది విల్‌ఫుల్‌ డిఫాల్టర్లతో 'యూనియన్‌ బ్యాంక్‌' తరువాతి స్థానంలో నిలిచింది. జాబితాలో పంజాబ్‌ నేషనల్‌ బ్యాంక్‌ 410 విల్‌ఫుల్‌ డిఫాల్టర్ల ఖాతాలతో రూ.7,282 కోట్ల మేర రుణ బకాయిలను కలిగి ఉంది. మరోవైపు 'ఓరియంటల్‌ బ్యాంక్‌ ఆఫ్‌ కామర్స్‌' (ఓబీసీ) బ్యాంకు కూడా ఇలాంటి 382 ఖాతాలను కలిగి ఉంది. వీరి నుంచి రూ.3,877.44 కోట్ల మేర బకాయిలను వసూలు చేయాల్సి ఉంది. దాదాపు 75 శాతం ఇలాంటి కేసుల పరిష్కారానికి గాను బ్యాంకులు ఇప్పటికే 'ఎస్‌ఏఆర్‌ఎఫ్‌ఏఈఎస్‌ఐ' చట్టాన్ని వినియోగించుకొని సొమ్మును రాబట్టే ప్రయత్నాలను ప్రారంభించినట్లు ఆర్థికశాఖ అధికారులు చెబుతున్నారు. మార్చితో ముగిసిన ఆర్థిక సంవత్సరానికి బ్యాంకుల మొత్తం బ్యాంకుల నిరర్ధక ఆస్తుల విలువ రూ.2.67 కోట్లు. ఈ బాకీలను వసూలు చేసే విషయంలో బ్యాంకులకు పలు ఒత్తిళ్లు ఎదురవుతున్నట్లు సమాచారం.
మీ స్నేహితులకు రికమెండ్ చెయ్యండి